craciuncg/RoMedQA_v1 huggingface dataset:
Alegeți afirmațiile corecte privind efectele următorilor hormoni:
1. hormonii tiroidieni scad concentrația colesterolului plasmatic și mobilizarea lipidelor din depozite
2. gonadostimulinele sunt hormoni sterolici, care controlează funcția gonadelor
3. glucagonul stimulează glicogenoliza și gluconeogeneza, producând hiperglicemie
4. vasopresina produce tahicardie, ca și adrenalina și tiroxina
5. cortizolul crește stabilitatea membranelor ribozomale și scade numărul de limfocite și eozinofile circulante
Răspuns corect: 3
Următoarele afirmații privind vasopresina sunt corecte, cu o excepție:
1. hiposecreția sa determină pierderi mari de apă prin urină
2. crește absorbția facultativă a apei la nivelul tubilor distali și colectori ai nefronului
3. reduce volumul și concentrarea urinei
4. reduce secrețiile tuturor glandelor endocrine
5. este eliberată în circulație de către neurohipofiză
Răspuns corect: 4
În cadrul pârghiilor osteomusculare orientarea forței și rezistenței se realizează astfel, cu o excepție:
1. în pârghia de ordinul I punctul de sprijin se află între forța (F) și rezistența (R) care sunt orientate în jos
2. în pârghia de ordinul II și III orientarea rezistenței este aceeași
3. în pârghia de ordinul I forța (F) și rezinstența (R) în jos
4. în pârghia de ordinul II forța (F) orientată în jos și rezinstența (R) în sus
5. în pârghia de ordinul III forța (F) este orientată în sus și rezistența (R) în jos
Răspuns corect: 4
Referitor la articulația trohleară este adevărat că:
1. efectuează mișcări în două planuri perpendiculare unul pe celălalt
2. o suprafață în formă de scripete se articulează cu o suprafață concavă
3. oasele antebrațului sunt unite prin acest tip de diartroză
4. suprafețele articulare au formă de șa
5. niciun răspuns corect
Răspuns corect: 2
Pe pielea unui făt născut prematur se observă fire de păr moi și foarte subțiri, acestea având denumirea de:
1. pilozitate terminală
2. lunulă
3. cerumen
4. lanugo
5. niciun răspuns corect
Răspuns corect: 4
Alegeți afirmația falsă cu privire la analizatori:
1. fusurile neuromusculare sunt formate din 5-10 fibre musculare modificate, numite fibre intrafusale
2. papilele filiforme nu au muguri gustativi
3. corneea este transparentă, neavând vase de sânge
4. epidermul este un epiteliu unistratificat keratinizat
5. simțul mirosului este slab dezvoltat la om, comparativ cu unele animale
Răspuns corect: 4
Epifiza are legături strânse cu:
1. mucoasa olfactivă
2. neurohipofiza
3. retina
4. timusul
5. adenohipofiza
Răspuns corect: 3
Despre expirul de repaus este corect să afirmăm:
1. se asociază cu aplatizarea diafragmei abdominale
2. la sfârșitul său, plămânii conțin volumul rezidual
3. se datorează forțelor elastice pulmonare
4. este un proces activ
5. niciun răspuns corect
Răspuns corect: 3
Identificați răspunsul incorect:
1. corpusculii Krause sunt mai sensibili la temperaturi joase
2. mușchiul ciliar conține fibre musculare netede
3. epidermul este hrănit prin osmoza
4. corpul ciliar se află înapoia orei serrata
5. acuitatea tactilă este de 2 mm la vârful limbii
Răspuns corect: 4
În timpul expirației forțate:
1. toți mușchii respiratori se relaxează
2. presiunea din cavitatea toracică scade
3. epiglota nu obstruează deschiderea laringelui
4. fibrele nervoase care intră în alcătuirea nervului frenic suferă un proces de depolarizare
5. niciun răspuns corect
Răspuns corect: 3
Miocardul embrionar are următoarele proprietăți, cu excepția:
1. proprietatea de conductibilitate, datorită căreia PA trece de la celulele embrionare la cele ale miocardului contractil, cu viteze diferite
2. proprietatea de excitabilitate, datorită căreia apare potențial de acțiune (PA) specific, propagat
3. proprietatea de automatism, datorită căreia inima are o activitate ritmică, se poate autostimula
4. proprietatea de automatism, datorită căreia apare un PA specific, iar la o frecvență crescută se poate produce tetanizarea inimii
5. proprietatea de excitabilitate, datorită căreia apare un PA specific, PA ce poate explica absența tetanizării miocardului
Răspuns corect: 4
Lactoza este formată din:
1. glucoză
2. fructoză
3. glucoză și galactoză
4. glucoză și fructoză
5. nicio variantă de mai sus
Răspuns corect: 3
Alegeți varianta corectă:
1. în perioada ovulației, mucusul cervical este mai puțin vâscos, permițând pasajul spermatozoizilor din vagin în uter
2. estrogenii stimulează creșterea stromei și a sistemului de ducte, precum și depunerea de proteine pentru a da volum sânilor
3. actul sexual masculin rezultă din mecanisme reflexe intrinseci integrate în măduva toracală
4. adenomul de prostată nu influențează eliminarea urinei din vezica urinară
5. ejecția laptelui în ductele alveolare se datorează unei combinații de reflexe neurogene și hormonale care implică prolactina
Răspuns corect: 1
Următoarea ordine de transmitere a impulsului nervos este corectă:
1. receptor senzorial - dendrita neuronului pseudounipolar - corp celular - axonul neuronului pseudounipolar - centru nervos
2. centru nervos - axonul neuronului multipolar - corpul neuronului multipolar - dendrita neuronului multipolar - neuron intermediar - neuron bipolar - celula musculară
3. mucoasa nazală - neuron bipolar - neuron intermediar - neuron multipolar - centru nervos
4. centru nervos - neuron bipolar - neuron intermediar - neuron pseudounipolar - celula musculară
5. niciun răspuns corect
Răspuns corect: 1
Următoarea afirmație privind lemniscul medial este adevărată:
1. are originea în coarnele posterioare medulare
2. se termină în aria senzitivă I din lobul parietal
3. are originea în cortex
4. se termină în talamus
5. se termină în nuclei senzitivi bulbari
Răspuns corect: 4
Despre metabolismul fierului putem afirma următoarele cu O EXCEPȚIE:
1. absorbția sa se realizează în jejun și ileon
2. prin apariția unui deficit este alterată producerea de hemoglobină
3. intervine splina
4. vitamina D stimulează absorbția sa
5. fierul bivalent se absoarbe mai ușor decât cel trivalent
Răspuns corect: 4
Distrugerea celulelor parietale ale stomacului se asociază cu:
1. aciditate gastrică crescută
2. anemie pernicioasă
3. creșterea secreției de pepsină
4. scăderea secreției de mucus
5. niciun răspuns corect
Răspuns corect: 2
Despre controlul respirației, sunt adevărate următoarele afirmații:
1. impulsurile provenite din cortexul cerebral pot controla direct contracțiile mușchilor respiratori
2. centrul de control respirator reglează frecvența și amplitudinea respirației printr-un mecanism de feedback pozitiv
3. chemoreceptorii monitorizează conținutul de oxigen din sângele venos și trimit impulsuri la centrul de control respirator
4. activitatea centrului de control respirator este invers proporțională cu pH-ul lichidului cefalorahidian
5. niciun răspuns corect
Răspuns corect: 4
Următoarea afirmație este adevărată:
1. mușchiul ciliar este format din fibre musculare striate cu inervație simpatică
2. tunica externă a globului ocular este formată anterior din cornee și posterior din sclerotică
3. pata oarbă este situată în dreptul axului vizual și reprezintă locul de ieșire a nervului optic
4. celulele cu bastonașe sunt în număr de aproximativ 125 milioane și sunt prezente în fovea centralis
5. tunica medie a globului ocular este reprezentată de retină
Răspuns corect: 2
Despre coloana vertebrală se poate afirma că:
1. formează singură scheletul trunchiului
2. nervii spinali ies prin orificiile de conjugare
3. prezintă curburi doar în plan sagital
4. cuprinde 6 regiuni: cervicală, toracală, dorsală, lombară, sacrală și coccigiană
5. osul sacru are formă piramidală, cu baza în sus
Răspuns corect: 2
Despre hematiile adulte este corectă afirmația:
1. membrana conține aglutinine
2. conțin hemoglobină a cărei saturație în oxigen poate fi de maxim 70% în sângele venei axilare
3. ionii de fier din structura hemoglobinei se combină cu CO2
4. din cromatină se formează cromozomii la începutul diviziunii celulare
5. conțin sisteme enzimatice care realizează fosforilarea oxidativă
Răspuns corect: 2
Lezarea nervului cranian VI drept poate duce la:
1. presbitism
2. miopie
3. astigmatism
4. strabism
5. niciun răspuns corect
Răspuns corect: 4
În măsura în care ne raportăm la panta ascendentă a potențialului de acțiune, depolarizarea apare:
1. după atingerea potențialului prag
2. datorită ieșirii ionilor de K+ din celulă, prin canalele speciale
3. datorită scăderii permeabilității membranei pentru ionii de Na+
4. datorită închiderii canalelor voltaj-dependente pentru ionii de Na+
5. înainte de atingerea potențialului prag
Răspuns corect: 1
Țesutul osos haversian se află în:
1. interiorul oaselor scurte și late
2. meniscurile articulare
3. discurile intervertebrale
4. diafizele oaselor lungi
5. epifizele oaselor lungi
Răspuns corect: 4
Spermatogeneza se desfășoară la nivelul:
1. epididimului
2. canalului deferent
3. rețelei testiculare
4. tubului seminifer contort
5. niciun răspuns corect
Răspuns corect: 4
În procesele de tip catabolic, pierderea de energie sub formă de căldură este în proporție de:
1. 0,1
2. 0,3
3. 0,55
4. 0,7
5. 1
Răspuns corect: 3
Gluconeogeneza nu are loc dacă:
1. glucoza este în exces
2. aportul de glucoză este insuficient
3. glucoza este utilizată excesiv
4. glicemia scade
5. niciun răspuns nu este corect
Răspuns corect: 1
Din secreția zilnică a tractului digestiv, un volum de cca 2 L este asigurat de secreția:
1. biliară
2. gastrică
3. salivară
4. intestinală
5. pancreatică
Răspuns corect: 2
Bulbul rahidian conține originile reale ale următorilor nervi cranieni:
1. hipoglos
2. optic
3. olfactiv
4. vestibulocohlear
5. niciun răspuns corect
Răspuns corect: 1
Într-un experiment se blochează medicamentos producția de ATP într-un neuron. În acest caz:
1. scade concentrația extracelulară de K+
2. crește concentrația intracelulară de Na+
3. concentrația ionilor de sodiu, din exteriorul celulei, va fi de peste 20 de ori mai mare decât cea din interior
4. în mod compensator crește transportul ionilor împotriva gradientului de concentrație
5. niciun răspuns corect
Răspuns corect: 2
Identificați afirmațiile corecte legate de secrețiile hormonale:
1. glucagonul și tirozina scad forța de contracție cardiacă
2. GRH-ul este un neurohormon transportat prin tractul hipotalamo-hipofizar
3. vasotocina din tractul hipotalamo-hipofizar este un neurohormon din hipotalamusul anterior
4. secreția de melanină crește la întuneric, frânând funcția gonadică
5. niciun răspuns corect
Răspuns corect: 5
Un pacient infectat cu SARS-CoV2 are toate volumele respiratorii caracteristice reduse la 60% din valorile normale ale unui om sănătos. Știind că un om sănătos are capacitatea vitală egală cu 5,5 L, iar volumul rezidual este de două ori mai mare decât volumul curent, valoarea capacității pulmonare totale a pacientului este egală cu:
1. 3800 ml
2. 3,9 L
3. 4 L
4. 3700 ml
5. niciun răspuns corect
Răspuns corect: 2
La un adult de 80 de kg:
1. pielea cântărește 12 kg
2. pielea reprezintă 20% din greutatea corporală
3. pielea reprezintă 10% din greutatea corporală
4. pielea cântărește 8 kg
5. niciun răspuns corect
Răspuns corect: 1
Despre perioada refractară relativă se poate afirma că:
1. pe parcursul ei se poate iniția un al doilea potențial de acțiune, dacă stimulul este suficient de puternic
2. reprezintă transmiterea depolarizării de-a lungul fibrei nervoase
3. reprezintă o proprietate specială a celulelor
4. cuprinde panta ascendentă a potențialului de acțiune
5. se datorează inactivării canalelor pentru Ca2+
Răspuns corect: 1
Circuitul entero-hepatic:
1. prin sărurile biliare inhibă motilitatea intestinală și au rol bacteriostatic
2. prin sărurile biliare are rol în emulsionarea proteinelor din alimente
3. reprezintă recircularea celei mai mari părți a sărurilor biliare din intestinul subțire prin vena portă înapoi la ficat
4. reprezintă recircularea celei mai mari părți a sărurilor biliare din colon, prin vena cavă inferioară înapoi în ficat
5. prin sărurile biliare ajută la absorbția acizilor grași, monogliceridelor și a carbohidraților
Răspuns corect: 3
Axonii neuronilor din SNC nu prezintă:
1. mitocondrii
2. celule Schwann
3. teacă de mielină
4. neurofibrile
5. niciun răspuns corect
Răspuns corect: 2
Referitor la colonul transvers, sunt adevărate următoarele afirmații, cu excepția:
1. este inervat simpatic de fibre postganglionare ale nervilor pelvieni
2. prezintă neuroni intramurali cu axoni ce eliberează ca mediator acetilcolina
3. este vascularizat de două ramuri ale aortei abdominale
4. este influențat hormonal
5. niciun răspuns corect
Răspuns corect: 1
Valoarea potasemiei este:
1. 0,19 - 0,9 mEq/L
2. < 200 mg/dL
3. 3,5 - 5,3 mmol/L
4. 135 - 146 mmol/L
5. 8,5 - 10,3 mg/dL
Răspuns corect: 3
Arterele digitale se desprind din:
1. artera brahială
2. arcadele palmare
3. artera ulnară
4. artera radială
5. răspunsurile corecte sunt: artera ulnară, artera radială
Răspuns corect: 2
Despre nucleul celulei nu se poate afirma că:
1. conține material genetic
2. controlează metabolismul celular
3. poziția lui în celulă este exclusiv centrală
4. are de obicei forma celulei
5. transmite informația genetică
Răspuns corect: 3
Care dintre următoarele vase are originea în regiunea toracică?
1. artera mezenterică superioară
2. trunchiul celiac
3. artera vertebrală stângă
4. carotida comună stângă
5. artera axilară dreaptă
Răspuns corect: 4
Două structuri anatomice sunt căptușite de epiteliu simplu pavimentos: una conține fibre musculare striate, iar cealaltă fibre musculare netede. Cele două structuri pot fi:
1. vaginul și uterul
2. ventriculul drept și vena jugulară
3. faringele și stomacul
4. 1/3 superioară și 1/3 inferioară a esofagului
5. niciun răspuns corect
Răspuns corect: 2
Reflexul de micțiune nu este controlat, stimulat sau inhibat de:
1. măduva spinării
2. centrii nervoși superiori din cortexul cerebral
3. centrii nervoși superiori din scoarța cerebrală
4. centrii nervoși superiori din trunchiul cerebral
5. centrii nervoși superiori din cerebel
Răspuns corect: 5
Vascularizația trompelor uterine provine din artera:
1. tibială
2. ovariană
3. testiculară
4. gastrică
5. femurală
Răspuns corect: 2
Miofibrilele:
1. sunt corpusculi sferici răspândiți în întreaga hialoplasmă
2. au forma ovală sau rotundă cu un perete de structură trilaminară
3. sunt alcătuite, în principal, din fosfolipide și proteine
4. constituie o rețea care se întinde în citoplasmă, în axoplasmă și în dendrite
5. sunt elemente contractile din sarcoplasma fibrelor musculare
Răspuns corect: 5
Între fibrele preganglionare și cele postganglionare ale sistemului nervos vegetativ se eliberează:
1. serotonină
2. glucagon
3. acetilcolină
4. noradrenalină
5. insulină
Răspuns corect: 3
Faza G1 din cadrul ciclului celular:
1. în faza imediat următoare ei are loc sinteza centriolilor
2. este prima fază a mitozei
3. corespunde unui număr de 46 de cromozomi bicromatidici
4. reprezintă etapa dublării materialului genetic al celulei
5. niciun răspuns corect
Răspuns corect: 1
O leziune soldată cu distrugerea circumscrisă a scoarței din zona mijlocie a girusului aflat anterior de șanțul central din emisfera cerebrală dreaptă cauzează:
1. anestezia piciorului stâng
2. anestezia mâinii drepte
3. paralizia mâinii stângi
4. paralizia piciorului drept
5. niciun răspuns corect
Răspuns corect: 3
În cadrul procesului de osteogeneză:
1. epifizele se sudează de diafize până în jurul vârstei de 20 de ani
2. oasele bazei craniului se dezvoltă prin osificare desmală
3. creșterea în lungime a osului se realizează în osificarea desmală
4. centrele de osificare apar prima dată în epifize
5. creșterea în grosime a osului este realizată de zona internă a periostului
Răspuns corect: 5
Următoarea afirmație despre metabolismul glucozei este adevărată:
1. glicogenul nu poate fi sintetizat în mușchi
2. degradarea unui gram de glucoză eliberează 9,3 kcal
3. excesul de glucoză este transformat în trigliceride sub acțiunea glucagonului
4. glicoliza reprezintă procesul de formare a glicogenului
5. glicoliza aerobă se desfășoară în mitocondrii
Răspuns corect: 5
Referitor la metabolismul intermediar lipidic este adevărată afirmația:
1. pentozele reprezintă surse energetice pentru toate celulele
2. lipoliza este stimulată de insulină
3. lecitina intră în compoziția bilei și în alcătuirea citomembranelor
4. la nivelul ficatului se depozitează glicogen obținut prin glicogenoliză
5. lipidele au rol plastic deoarece intră în constituția tromboplastinei
Răspuns corect: 3
Despre învelișurile mușchiului striat este adevărat:
1. epimisiumul este țesutul situat profund de perimisium
2. fascia superficială poate conține în anumite situații o cantitate mai mare de țesut adipos
3. perimisiumul este prezent doar în zona gasterului
4. gasterul este sinonimul tendonului
5. niciun răspuns corect
Răspuns corect: 2
Despre ionii de calciu se pot afirma următoarele:
1. intră în alcătuirea cromozomilor
2. se găsesc în otolitele prezente în canalele semicirculare
3. ajută la absorbția intestinală a vitaminei D
4. fixarea lor în oase este determinată de PTH
5. niciun răspuns corect
Răspuns corect: 1
Următoarele oase sunt scurte:
1. femurul
2. oasele carpiene
3. frontalul și occipitalul
4. radiusul
5. sternul
Răspuns corect: 2
Care dintre următorii factori nu favorizează întoarcerea sângelui din membrele inferioare spre atriul drept?
1. pompa musculară
2. gravitația
3. presa abdominală
4. masajul pulsatil efectuat de artere
5. activitatea de pompă cardiacă
Răspuns corect: 2
Despre vasele sistemului cardiovascular putem afirma:
1. arteriolele mai mici au endoteliu, câteva celule musculare netede și o cantitate mare de țesut conjunctiv
2. venele au tunica externă mai groasă
3. tunica medie a arterelor este formată dintr-un strat subțire de mușchi neted și țesut elastic
4. venula are un perete cu mai mult țesut elastic decât arteriola
5. niciun răspuns corect
Răspuns corect: 2
Alegeți varianta FALSĂ:
1. fasciculul His este situat în septul interventricular
2. nodul AV se găsește în septul interatrial
3. unda de depolarizare inițiată în nodulu SA stabilește ritmul sinusal
4. contracțiile celulelor musculare cardiace sunt inițiate de impulsuri venite de la sistemul nervos
5. nodulul SA determină ritmul contracțiilor cardiace
Răspuns corect: 4
Radiusul nu se articulează cu:
1. oasele carpiene inferior
2. metacarpienele inferior
3. ulna superior și medial
4. humerusul superior
5. ulna inferior și medial
Răspuns corect: 2
Simțul poziției și mișcării în spațiu pentru membrul inferior:
1. utilizează calea cordoanelor posterioare, ca și sensibilitatea epicritică
2. utilizează calea cordoanelor laterale, ca și calea termic dureroasă
3. nu utilizează calea cordoanelor posterioare
4. utilizează calea fasciculului spinobulbar cuneat (Burdach)
5. are ca receptori fusurile neuromusculare
Răspuns corect: 1
Referitor la cutele membranoase groase de pe peretele lateral al laringelui este adevărat că:
1. au în compoziție țesut conjunctiv elastic
2. produc sunete atunci când aerul intră în plămâni
3. au un schelet cartilaginos
4. lungimea lor determină intensitatea sunetelor
5. niciun răspuns corect
Răspuns corect: 1
Alegeți varianta CORECTĂ:
1. există ~ 4000 de substanțe odorante
2. omul detectează 200 mirosuri diferite
3. cortexul olfactiv se găsește în lobul frontal și temporal
4. celulele olfactive sunt dispuse în mucoasa porțiunii inferioare a cavității nazale
5. deoarece celulele olfactive obosesc rapid conștientizarea mirosurilor nu diminuează
Răspuns corect: 3
Prin transfer transplacentar de anticorpi se dezvoltă:
1. apărarea dobândită artificial activ
2. apărarea dobândită artificial pasiv
3. apărarea dobândită natural pasiv
4. apărarea nespecifică
5. apărarea dobândită natural activ
Răspuns corect: 3
Oasele scurte:
1. includ oasele sesamoide
2. includ oasele wormiene
3. servesc drept pârghie
4. apar în spații închise și suportă greutăți
5. niciun răspuns corect
Răspuns corect: 4
La nivelul colonului se secretă:
1. clor
2. sodiu
3. potasiu
4. calciu
5. magneziu
Răspuns corect: 3
Etapele digestiei lipidelor:
1. etapa II constă în preluarea acizilor grași în micelii mixte
2. etapa III constă în hidroliza trigliceridelor din picăturile lipidice până la acizii grași
3. sunt în număr de 5
4. în etapa III se produc miceliile mixte
5. etapa I constă în hidroliza acizilor grași cu producerea miceliilor mixte
Răspuns corect: 4
Asociați corect structura cu funcția:
1. baroreceptorii - trimit impulsuri nervoase care pot scădea activitatea miocardului
2. regiunea lombo-sacrală a măduvei spinării - trimite impulsuri nervoase pentru a crește activitatea miocardului
3. centru vasomotor - grup de neuroni simpatici situați în bulbul rahidian
4. cortexul cerebral - prin tracturi cortico-spinale încrucișate modifică calibrul vascular
5. niciun răspuns corect
Răspuns corect: 1
Celulele epiteliale sunt solidarizate prin:
1. microvili
2. corpusculii lui Palade
3. pseudopode
4. desmozomi
5. cili
Răspuns corect: 4
Referitor la urechea medie se poate afirma că:
1. prin intermediul lanțului articulat de oscioare pe care îl conține, transmite unda sonoră de la nivelul timpanului la nivelul ferestrei ovale
2. conține mușchiul scăriței, a cărui contracție amplifică intensitatea vibrațiilor sonore slabe
3. este formată dintr-un sistem de încăperi săpate în stânca temporalului, în interiorul carora se găsește endolimfa
4. pe peretele său medial, se se deschide trompa lui Eustachio ce asigură comunicarea cu nazofaringele
5. la nivelul său se deschid trei canale semicirculare, orientate în cele trei planuri ale spațiului
Răspuns corect: 2
Despre sebum se poate afirma:
1. este secretat de către glande holocrine tubular ramificate
2. este secretat de către glande apocrine specializate
3. favorizează pierderea excesivă de apă
4. are proprietăți antibacteriene
5. niciun răspuns corect
Răspuns corect: 4
Care dintre afirmațiile referitoare la canalul toracic este corectă:
1. începe în abdomen printr-o porțiune îngustă – cisterna chili
2. are o lungime de 25-30 mm, fiind prevăzut cu valve la interior
3. străbate diafragma
4. colectează limfa de la ganglionii laterocervicali drepți
5. colectează limfa de la ganglionii axilari drepți
Răspuns corect: 3
Alegeți afirmația falsă despre limbă:
1. are inervație senzitivă
2. conține exteroreceptori
3. are inervație senzorială
4. este acoperită de un epiteliu simplu
5. are inervație motorie
Răspuns corect: 4
Valoarea Na în urina din 24 de ore este de:
1. 3,3 g
2. 25 g
3. 5,3 g
4. 0,2 g
5. 2 g
Răspuns corect: 1
Despre ovar se poate afirma:
1. fața laterală este situată în porțiunea centrală a cavității pelviene
2. conține, în zona medulară, foliculii ovarieni în diferite faze de evoluție
3. are două fețe pe care se prind o serie de ligamente prin care este legat de organele vecine
4. o parte din sângele venos al ovarului ajunge în vena uterină
5. este vascularizat de ramuri provenite din artera iliacă externă
Răspuns corect: 4
Identificați afirmația falsă:
1. componenta simpatică activează organismul pentru luptă și apărare, mai ales prin eliberarea de noradrenalină fibrele postganglionare și de adrenalină din medulosuprarenală
2. la baza activității sistemului nervos vegetativ stă reflexul, care se desfășoară pe baza arcului reflex vegetativ
3. fibrele motorii ale nervului trigemen au originea reală în nucleul motor al trigemenului din bulb
4. simpaticul își are căile lui proprii, reprezentate de lanțurile simpatice paravertebrale
5. pe fața medială a emisferelor cerebrale se observă sanțul corpului calos
Răspuns corect: 3
Alegeți afirmațiile corecte despre matricea organică a osului:
1. intră în alcătuirea oseinei
2. fibrele de reticulină se extind de-a lungul liniilor de forță
3. reprezintă 90-95% din reziduu uscat
4. intră în alcătuirea traberculelor țesutului osos compact
5. niciun răspuns corect
Răspuns corect: 1
Explicați reflexul de retragere:
1. interneuronul trimite un răspuns prin intermediul neuronului senzitiv la receptor
2. mușchii efectori îndepărtează laba piciorului de stimulul dureros
3. neuronii senzitivi au rol de centru de procesare
4. neuronii senzitivi conduc impulsurile la efector
5. niciun răspuns corect
Răspuns corect: 2
Următoarele afirmații cu privire la acizii nucleici sunt adevărate, cu excepția:
1. au în structură grupări fosfat care leagă glucidele între ele
2. atât ADN-ul cât și ARN-ul se găsesc doar în nucleu
3. există 8 tipuri de nucleotide
4. sunt molecule foarte mari asemenea proteinelor
5. niciun răspuns corect
Răspuns corect: 2